Legal Document

Category: 24

Text:
17. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 7700/82 της 25 Φεβρ./12 Μαρτ.  1982 (ΦΕΚ Β΄ 104) Χορήγηση πτυχίου μηχανοτεχνίτη – ηλεκτροτεχνίτη επισκευαστή αυτοκινήτων κλπ. σε άτομα, που διατηρούν συνεργεία επισκευής αυτοκινήτων χωρίς να είναι εφοδιασμένα με το απαιτούμενο πτυχίο. Έχοντας υπόψη: 1.Τις διατάξεις του Ν.Δ. 3100/1954 «περί χορηγήσεως πτυχίου μηχανοτεχνίτου ή ηλεκτροτεχνίτου επισκευαστού αυτοκινήτων». 2.Τις διατάξεις του Β.Δ. 84/1972 «περί καθιερώσεως πτυχίου μηχανοτεχνίτου επισκευαστού συστήματος πεδήσεως αυτοκινήτων». 3.Τις διατάξεις του Π.Δ. 649/1978 «περί καθιερώσεως πτυχίου επισκευαστού αντλιών πετρελαιοκινητήρων αυτοκινήτων». 4.Την απόφασή μας αριθ. ΣΤ.8862/1974 «περί της διαδικασίας και του τρόπου εξετάσεως υποψηφίων μηχανοτεχνιτών και ηλεκτροτεχνιτών αυτοκινήτων». 5.Την απόφασή μας αριθ. 8290/6.3.1981 «περί επαναφοράς σε ισχύ της αριθ. 12875/1979 αποφάσεώς μας». Ενόψη νομοθετικής ρυθμίσεως του θέματος, αποφασίζομε: Επιτρέπομε σ’ αυτούς που διατηρούν συνεργεία επισκευής αυτοκινήτων χωρίς να έχουν εφοδιασθεί με το κατά νόμο πτυχίο μηχανοτεχνίτη, ηλεκτροτεχνίτη κλπ., μέσα σε τρεις μήνες από την έκδοση της αποφάσεως αυτής να αποκτήσουν το απαραίτητο για την άσκηση του επαγγέλματός τους πτυχίο υποβάλλοντας στην αρμόδια Υπηρεσία τα προβλεπόμενα από την απόφασή μας αριθ. 12875/1979 (ΦΕΚ 435/Β/8.5.1977 δικαιολογητικά. 21.Ε.η.16-17 Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων